# **Samtykkeerklæring vedrørende brugen af videooptagelser i forbindelse med den fælles kompetenceudvikling i Center for Børn og Familier og Center for Skole og Dagtilbud**

Skoler og Dagtilbud og Børn og Familier i Morsø Kommune arbejder tæt sammen. I efteråret 2022 starter et internt kompetenceudviklingsforløb, der bl.a. handler om anerkendende samspil og relationer.

Et centralt element i kompetenceudviklingen af medarbejderne tager udgangspunkt i hverdagens konkrete praksis med det formål at videreudvikle det professionelle arbejde ved at få mere indsigt i samspillet mellem børn/unge/familier og deres professionelle omsorgsgivere. Derfor vil en del af kompetenceudviklingen tage udgangspunkt i videooptagelser af medarbejdernes praksis. Et overordnet princip i analyserne er et fokus på styrker, ressourcer og kompetencer, der er i samspillet, så medarbejderne bliver klogere på egne samspilskompetencer.

Jeg/vi giver hermed tilladelse til, at relevante medarbejdere fra Børn og Familier eller Skole og Dagtilbud i Morsø Kommune laver videooptagelser af forskellige samspils- eller mødesituationer hvor jeg/vi, mit/vores barn/børn og medarbejdere fra Børn og Familier eller Skole og Dagtilbud deltager.

Alle deltagere i den fælles kompetenceudvikling har tavshedspligt. Videooptagelserne slettes umiddelbart efter afviklingen af den fælles kompetenceudvikling.

Dato: Navn:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Samtykkeerklæringen er ikke længere gyldig, når den fælles kompetenceudvikling er afviklet.

Du har til enhver tid ret til at trække dit samtykke tilbage.